**Ministru kabineta noteikumu projekta „Būvniecības informācijas sistēmas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu „Būvniecības informācijas sistēmas noteikumi” projekts (turpmāk – noteikumu projekts) izstrādāts saskaņā ar Būvniecības likuma 5.panta pirmās daļas 6.punktā doto deleģējumu Ministru kabinetam noteikt būvniecības informācijas sistēmas izveides un uzturēšanas kārtību, dokumentu iesniegšanas kārtību, kā arī būvniecības informācijas sistēmas saturu un tajā iekļautās informācijas aprites kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Sistēma izveidota, jo būvniecības informācijas aprite, galvenokārt, notiek lokālā mērogā papīra dokumentu formātā, tādēļ informācijas lietotāju loks ir ierobežots, līdz ar to sabiedrības un valsts iesaistīšanās būvniecības procesos un būvniecības kontrolē ir apgrūtināta. Ekonomikas ministrijai nav aktuālas informācijas par pašvaldību teritorijās notiekošo būvniecību, tas kavē pārkāpumu atklāšanu un novēršanu.  Ar sistēmas darbību paredzēts atrisināt šādas pastāvošas problēmas:  **a) Nepietiekama informācijas sistēmu attīstība, sadarbspēja un integrācija**. Gandrīz katrā novadā ir sava būvvalde. Būvvaldes nav ne administratīvi, ne tehniski saistītas savā starpā. Tāpēc visa informācijas aprite notiek tikai attiecīgās pašvaldības līmenī. Tā kā dokumentu aprite notiek papīra formātā, ne vienmēr pašvaldības var izkontrolēt kādā stadijā atrodas katra konkrētā būvniecības iecere. Būvvaldēm nav pieejama informācija no valsts informācijas sistēmām. Būvvaldēs jāiesniedz dokumentus, kuros minētie dati pieejami citās valsts informācijas sistēmās. Nav iespējams centralizēti iegūt ziņas un apkopot statistiku par būvniecību valstī kopumā, kā arī par resursu izmantošanu ēku ekspluatācijas procesā.  **b) Nepietiekami elektronizēti publiskās pārvaldes pakalpojumi.** Būvvaldes visu informāciju pieprasa papīra dokumentu formātā, visus lēmumus attiecīgi veido un fiksē papīra dokumentu formā, līdz ar to arī būvvalžu izdotie dokumenti eksistē tikai šādā formā. Ir tikai dažas pašvaldības, kur persona var elektroniski iegūt informāciju par atsevišķu dokumentu apriti.  **c) Nepietiekami attīstīta elektronisko pakalpojumu sniegšanas tehniskā bāze.** Vairumā pašvaldību nav vietējā līmeņa informācijas sistēmu vai arī tās nav saistītas ar valsts informācijas sistēmām.  **d) Pārāk augsts administratīvais slogs uz iedzīvotājiem un komersantiem**. Saskaņā ar pašreizējo regulējumu, dažādas prasības un saskaņojumus par tiesībām būvēt nodrošina būvniecības pasūtītājs un būvuzņēmējs. Arī šeit visa dokumentu aprite notiek papīra formātā. Tas prasa procesa dalībnieku fizisku ierašanos daudz un dažādās iestādēs un organizācijās, lai iesniegtu dokumentus vai saņemtu tos.  2. Ņemot vērā to, ka 1995.gada 10.augustā pieņemtais Būvniecības likums un uz tā pamata izdotie Ministru kabineta noteikumi, t.sk. Ministru kabineta 2006.gada 5.decembra noteikumi Nr.983 „Būvniecības informācijas sistēmas noteikumi” (turpmāk – noteikumi Nr.983), zaudē spēku līdz ar 2013.gada 9.jūlijā pieņemtā Būvniecības likuma spēkā stāšanās dienu (2014.gada 1.oktobris), ir nepieciešams izdot jaunus Ministru kabineta noteikumus atbilstoši Būvniecības likumam, kas pieņemts 2013.gada 9.jūlijā.  3. Noteikumi Nr.983 tika izdoti būvniecības informācijas sistēmas (turpmāk – sistēma) izveides ieceres stadijā, pirms tika iesniegts pieteikums par Eiropas Reģionālā attīstības fonda projektu Nr.3DP/3.2.2.1.1/08/IPIA/IUMEPLS/004 „Būvniecības informācijas sistēmas izstrāde” (turpmāk – ERAF projekts). Sistēma tiek īstenota ERAF projekta ietvaros, sākot ar 2010.gada 7.janvāri, kad tika noslēgta vienošanās par ERAF projekta īstenošanu. Līdz ar to noteikumos Nr.983 ir ietvertas normas, kas zaudējušas aktualitāti, jo tās neparedz no ERAF projekta izrietošās sistēmas sastāvdaļas, piedāvātās iespējas un ietverto informācijas apjomu. Ņemot to vērā, ir nepieciešama noteikumu Nr.983 precizēšana un papildināšana atbilstoši jaunam normatīvo aktu regulējumam un ERAF projekta ietvaros sasniegtajiem rezultātiem, izdodot jaunus Ministru kabineta noteikumus.  4. Tāpat Ministru kabineta 2008.gada 21.jūlija noteikumu Nr.576 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases pirmo kārtu” 56.2pantā noteikts, ka nozares ministrija kā finansējuma saņēmēja vai kā tiešās pārvaldes iestāde, kuras padotībā atrodas finansējuma saņēmējs, nodrošina, ka sešu mēnešu laikā pēc projekta īstenošanas pabeigšanas ir apstiprināts normatīvais akts, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu. Tas nozīmē, ka līdz ar noteikumu projekta pieņemšanu tiks izpildītas prasības, kas noteiktas attiecībā uz ERAF projektiem.  5. Noteikumu projekts ir izstrādāts ar mērķi – nodrošināt tiesisko regulējumu sistēmas nepārtrauktai darbībai. Noteikumu projekts ietver sistēmas izveides, uzturēšanas, dokumentu iesniegšanas, satura un sistēmā iekļautās informācijas aprites kārtību. Noteikumu projekts nosaka sistēmas dalībniekus, t.i., institūcijas, kurām tiks nodrošināta darba vieta un piekļuve informācijai, kas ietverta sistēmā. Noteikumu projekts paredz, ka sistēmā ietvertās informācijas (datu) apmaiņa gan ar privātpersonām, gan ar valsts pārvaldes iestādēm notiek elektroniski. Noteikumu projekts nodrošina elektronisku informācijas (datu) ievadi sistēmā gadījumā, ja dokumentu apmaiņa ir notikusi papīra dokumenta formā. Sistēmas kvalitatīvas darbības nodrošināšanai paredzēts, ka bez maksas tiks saņemta informācija no vairākām valsts nozīmes informācijas sistēmām un reģistriem. Informācijas apmaiņas nodrošināšanai starp sistēmas dalībniekiem un informācijas turētājiem tiks nodrošināta, noslēdzot starpresoru vienošanos, kurā detalizēti noteikta, kāda informācija nododama apmaiņai un kādā kārtībā. Noteikumu projekts arī paredz, ka sistēma, tās darbības laikā, tiek uzturēta pastāvīgi un sistēmā esošo datu glabāšanu nodrošina sistēmas pārzinis. Sistēmas likvidēšanas gadījumā dati tiek nodoti glabāšanai Latvijas Nacionālajam arhīvam. Noteikumu projekts paredz arī pārejas noteikumus, kas uzliek pienākumu sistēmas dalībniekiem, kuri pilda būvvaldes funkcijas, līdz 2015.gada 31.decembrim noslēgt vienošanos ar sistēmas pārzini un uzsākt sistēmas lietošanu, t.i., nodrošināt informācijas ievadi, kas paredzēta Būvniecības likuma 24.panta otrajā daļā.  Ņemot vērā to, ka ERAF projekts vēl nav pabeigts, lai nodrošinātu saturiski korektu kārtību par informācijas sistēmas darbību un lietojumu, pēc projekta pabeigšanas var būt nepieciešamība grozīt izstrādāto normatīvo aktu. |
| 3. | Projekta izstrādē iesaistītās institūcijas | Projekta izstrādē netika iesaistītas citas institūcijas. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmē noteikumu projekta tiesiskais regulējums ir visi Latvijas ekonomiski aktīvie iedzīvotāji. Saskaņā ar Centrālās statistikas pārvaldes datiem par 2011.gada tautas skaitīšanu Latvijā ekonomiski aktīvi ir 1 025 500 iedzīvotāju.  Vienlaikus Noteikumu projekts ietekmē pašvaldību būvvaldes (Latvijā ir 86 pašvaldību būvvaldes), institūcijas, kuras pilda būvvaldes funkcijas (piem., Būvniecības valsts kontroles birojs, Dzelzceļu tehniskā inspekcija u.c.), kā arī institūcijas, kuras ir iesaistītas Būvniecības informācijas sistēmas informācijas apmaiņā vai piekļuvē.  Ekonomikas ministrija sistēmas nepārtrauktas darbības nodrošināšanai un administrēšanai ir izveidota Būvniecības informācijas sistēmas projekta nodaļa, kuras sastāvā ir 3 darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Viens no projekta primārajiem mērķiem ir administratīvā sloga samazināšana visiem būvniecības jomā iesaistītajiem.  Sistēma ir veidota, izmantojot interneta risinājumu. Tas nozīmē, ka ikvienam, kam ir piekļuve datoram ar interneta pieslēgumu, ir iespēja izmantot sistēmu un iegūt tajā publiski pieejamo informāciju.  Sistēma veidota tā, lai sistēmā būtu pieejama visa informācija, kas nepieciešama konkrētās būvniecības ieceres izvērtēšanai un būvatļaujas izdošanai, novēršot nepieciešamību iedzīvotājiem un komersantiem pašiem vērsties pie dažādām institūcijām un sabiedrisko pakalpojumu sniedzējiem, lai iegūtu nepieciešamās ziņas, saskaņojumus un apstiprinājumus būvniecības uzsākšanai, veikšanai un nodošanai ekspluatācijā.  Lai elektronizētu publiskās pārvaldes pakalpojumus, tādejādi samazinot izmaksas, kas nepieciešamas informācijas apmaiņai, sistēmā ir paredzēts būvniecības procesa gaitā iesniedzamo dokumentu reģistrs, šo dokumentu sagatavošana, pieprasīšana un saņemšana elektroniskā veidā, t.sk. dokumentu parakstīšana, izmantojot elektronisko parakstu, ar mērķi maksimāli aizvietot dokumentu apmaiņu papīra formātā.  Valsts iestādēm iespēja izmantot e-pakalpojumus, kas paredzēti iedzīvotājiem, nebūs. Valsts iestādēm būs nodrošināta pieeja (lietotāju konti) BIS, veicot dokumentu saskaņošanu, izdodot tehniskos noteikumus vai sniedzot atzinumus.  No Fizisko personu datu aizsardzības likuma 7.panta 1., 3. un 5.punkta izriet, ka personas datu apstrāde ir atļauta tikai tad, ja ir datu subjekta piekrišana, datu apstrāde nepieciešama pārzinim likumā noteikto pienākumu veikšanai vai, lai realizētu publiskās varas uzdevumus, kuru veikšanai personas dati ir nodoti pārzinim vai pārraidīti trešajai personai.  Noteikumu projekta IV nodaļā „Sistēmas saturs” noteikta, kāda informācija tiek ietverta Būvniecības informācijas sistēmā, V nodaļā „Sistēmai nepieciešamās informācijas saņemšanas kārtība” – informācija, kas nepieciešama sistēmas dalībniekiem atbilstoši normatīvo aktu prasībām būvniecības, mājokļu un ēku energoefektivitātes jomā, lai veiktu konkrētu valsts pārvaldes uzdevumu vai funkciju. Savukārt noteikumu projekta VI nodaļā „Sistēmā pieejamās informācijas izplatīšanas kārtība” ir noteiktas tās institūcijas, kurām sistēmā uzkrātā informācija ir nepieciešama tās funkciju un uzdevumu veikšanai.  Līdz ar to personas datu apstrādes mērķis sistēmā izriet no Būvniecības likuma, Dzīvojamo māju pārvaldīšanas likuma un Ēku energoefektivitātes likuma, kā arī no šo likumu pakārtotajiem normatīvajiem aktiem – Ministru kabineta noteikumiem –, kuros ir noteiktas prasības, kāda informācija personai, t.sk. fiziskai, ir iesniedzama sistēmas dalībniekiem, kādu informāciju sistēmas dalībnieki iekļauj sistēmā un sistēmas dalībnieku tiesības informāciju pieprasīt no citām valsts un pašvaldības iestādēm normatīvajos aktos noteiktā kārtībā. Piem., Dzīvojamo māju pārvaldīšanas likuma 19.panta otrajā daļā ir noteikts reģistrā ierakstāmās ziņas, t.sk. fiziskās personas dati, savukārt Ministru kabineta 2011.gada 3.maija noteikumu Nr.343 „Dzīvojamo māju pārvaldnieku reģistra vešanas un aktualizēšanas noteikumi” nosaka dzīvojamo māju pārvaldnieku reģistra vešanas un aktualizēšanas kārtību, reģistram iesniedzamos dokumentus un to iesniegšanas termiņus, kā arī par reģistra vešanu atbildīgo amatpersonu.  Vienlaikus personu datu apstrādes mērķis var būt noteikts citos normatīvajos aktos, kuri nosaka sistēmā iesaistīto dalībnieku funkcijas un uzdevumus. Valsts pārvaldes iekārtas likuma 54. panta pirmā daļa nosaka, ka iestādes sadarbojas, lai veiktu savas funkcijas un uzdevumus. Piem., lai Valsts ieņēmumu dienests, ievērojot likuma „Par Valsts ieņēmumu dienestu” 2.pantā noteiktos Valsts ieņēmumu dienesta galvenos uzdevumus – nodrošinātu valsts nodokļu, nodevu un citu valsts noteikto obligāto maksājumu iekasēšanu Latvijas teritorijā, mazinot ēnu ekonomiku, no sistēmas saņem noteikumu projekta VI nodaļā „Sistēmā pieejamās informācijas izplatīšanas kārtība” noteikto informācijas apjomu.  Sistēma, izmantojot tajā iestrādātos tehniskos un loģiskos risinājumus un informācijas resursus (programmatūru), nodrošina informācijas pieejamību, nodošanu un apmaiņu tikai tādā apjomā tām personām, dalībniekiem un institūcijām, kuras ir pilnvarotas to saņemt un lietot atbilstoši normatīvo aktu prasībām. Tādējādi ar sistēmā iestrādātajiem tehniskajiem un loģiskajiem risinājumiem tiek aizsargātas datu subjekta intereses, atbilstoši Fizisko personu datu aizsardzības likuma 10.panta pirmajai daļai.  BIS būvniecības sadaļā (būvniecības lietā) personas dati tiek glabāti pastāvīgi, jo personas dati ir tieši saistīti ar būvniecības lietu, kura tiek glabāta pastāvīgi un ir iespējams redzēt (iegūt) vēsturiskos datus, lai noskaidrotu, piemēram, būves pasūtītāju, īpašnieku, iesaistītos speciālistus u.tml. noteiktā laika periodā.  BIS reģistru sadaļā informācija datu bāzē tiek glabāta pastāvīgi. Ja personai tiek uzstādīts statuss „neaktīvs” vai „izslēgts”, informācija par minēto personu tiek iekļauta reģistra arhīvu datu bāzē kā vēsturiskie ieraksti un tā netiek aktualizēta.  Sistēma saņem no Pilsonības un migrācijas lietu pārvaldes Iedzīvotāju reģistra aktuālās ziņas par fiziskajām personām, lai EM atbilstoši būvniecības, mājokļu un ēku energoefektivitātes normatīvo aktu prasībām sistēmā uzturētu aktuālos datus. Piem., Ministru kabineta 2014.gada 19.augusta noteikumu Nr.499 „Noteikumi par būvinspektoriem” 1.pielikumā ir ietverts iesniegums reģistrācijai būvinspektoru reģistrā, kurā ir jānorāda personas dati, lai pēc tam EM pieņemot lēmumu par personu, varētu pārliecināties par iesniegumā norādīto datu patiesību un pareizību.  Noteikumu projektā ir ietverts, ka Iedzīvotāju reģistra informācijai (datu kopai) par fiziskās personas datiem datu izmaiņu monitorings tiek veikts, ja datu kopa nepieciešama sistēmas pārzinim vai institūcijai, kura ir sistēmas lietotāja, normatīvajos aktos noteikto funkciju un uzdevumu veikšanai. No Valsts informāciju sistēmu likuma 8.panta 1.punkta izriet, ka valsts informācijas sistēmas turētājs saskaņā ar normatīvajiem aktiem nodrošina un atbild par datu atbilstību iesniegtajiem datiem, aktualizēšanu, labošanu, kā arī datu kvalitāti valsts informācijas sistēmā. Tādējādi vienā gadījumā tiek nodrošināts, ka reģistros ir pieejama aktuālā informācija par būvspeciālistiem (piem., aktuālais vārds, uzvārds), savukārt citā gadījumā – reģistra subjekts (fiziska persona) tiek izslēgta no reģistra, noņemta no Iedzīvotāju reģistra monitoringa un iekļauta reģistra arhīva datu bāzē, pamatojoties uz faktu par personas nāvi.  Saskaņā ar Būvniecības likuma 24.panta trešo daļu Būvniecības informācijas sistēma ir publiski pieejama bez maksas, izņemot datus, kuru pieejamība ir ierobežota saskaņā ar normatīvajiem aktiem par komercnoslēpumu un datu aizsardzību.  Saskaņā ar EM noslēgtajām starpresoru vienošanām sistēmas lietotājiem darbam nepieciešamie dati tiks nodoti bez maksas.  BIS visi ievadītie dati (arī dokumenti (ar dokumentiem tiek saprasts arī elektroniski pievienots fails, kas ir kā skenēta vai citādā elektroniskā formā saglabāta datne)) tiek glabāti pastāvīgi un saskaņā ar Valsts pārvaldes iekārtas likumu, ja citai valsts iestādei ir nepieciešama informācija, kas glabājas BIS, to ir iespējams pieprasīt un saņemt.  BIS lietošanas pienākums būvvaldēm ir saskaņā ar Būvniecības likumu, kas pieņemts 2013.gada 9.jūlijā. Ar vienošanos par BIS lietošanu tiek noteikti tehniski noteikumi kā būvvalde vai cita institūcija un EM īsteno sadarbību ikdienas BIS lietošanā, piemēram, kontaktpersona, pašvaldības rekvizīti u.c. tehniska rakstura jautājumi. Vienošanās neuzliek papildus slogu, bet atrisina ikdienas jautājumus par sistēmas atbilstošu lietošanu.  Tiek paredzēts, ka būs iespēja ievadīt vēsturiskos datus. BIS pienākums ievadīt būvniecības aktuālos datus ir pēc sistēmas lietošanas uzsākšanas. Dokuments, kas saņemts papīra formātā, reģistrējams BIS ar dienu, kad saņemts. Būvvaldei nav pienākums sistēmā elektroniski pievienot visus papīra formā saņemtos dokumentus, ja vien tas nav noteiks būvniecības vai citas jomas normatīvajos aktos. Ja netiek sistēmā pievienota dokumenta datne, par dokumentu sistēmā minimālā apjomā tiek norādīti dokumenta metadati.  Lai nodrošinātu Ministru kabineta 2011.gada 20.aprīļa rīkojumā Nr.170 „Par Būvju kadastrālās uzmērīšanas procesa attīstības koncepciju” aprakstīto datu apmaiņu ar Valsts zemes dienesta Nekustamā īpašuma valsts kadastra informācijas sistēmu saistībā ar plānotās būves pirmsreģistrāciju, likuma „Par aviāciju” 41.1panta pirmajā daļā ietverto prasību par informācijas sniegšanu Latvijas Ģeotelpiskās informācijas aģentūras Svarīgo objektu datubāzei, kā arī Būvniecības likumā ietverto prasību par sabiedrības informēšanu par būvniecības procesiem, nodrošinot minētās informācijas attēlošanu ģeotelpiskā veidā, ja zemes vienībai nav piešķirta adrese Valsts adrešu reģistrā, ir nepieciešams sistēmā norādīt plānotās būves aptuvenās atrašanās vietas punkta X, Y koordinātas Latvijas 1992.gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM). Sistēmā ir izstrādāta funkcionalitāte, izmantojot Valsts zemes dienesta kadastra telpiskos datus par Latvijas teritoriju un Latvijas Ģeotelpiskās informācijas aģentūras topogrāfiskās kartes un ortofotokartes, kur sistēmas lietotājam ar sistēmā pieejamo rīku palīdzību ir iespējams kartē ielikt punktu, ja plānotā būve ir punktveida, vai uzzīmēt līniju vai līniju kopu, ja būve ir līnijveida. Sistēma automātiski nolasa plānotās būves aptuvenās atrašanās vietas punkta X, Y koordinātas. Vienlaikus sistēmas lietotājam ir iespējams arī manuāli ievadīt plānotās būves aptuvenās atrāšanās vietas X, Y koordinātas, un sistēma automātiski pārzīmē objektu atbilstoši norādītajām koordinātām. Līdz ar to, ja sistēmas lietotājam ir zināmas precīzas plānotās būves aptuvenās atrašanās vietas punkta X, Y koordinātas no būvniecības dokumentiem, lietotājam ir iespējams sistēmā norādīt arī precīzas koordinātas.  Noteikumu projektā par zemes vienību, būvi vai telpu grupu ir norādīts, ka sistēmā var tikt uzkrāta arī cita informācija atbilstoši būvniecību reglamentējošo normatīvo aktu prasībām, piem., informācija par atliktajiem būvdarbiem, kas ietverta aktā par pieņemšanu ekspluatācijā. Primāri sistēmā tiek uzkrāta tā informācija, kas tiek norādīta būvniecības dokumentos, kas ierosina procesu (piem., paskaidrojuma raksts, būvniecības iesniegums, apliecinājuma karte) un dokumentos, kas noslēdz procesu (piem., akts par būves pieņemšanu ekspluatācijā).  Noteikumu projekta 21.23. punkta redakcija nemaina regulējuma būtību, jo sistēmā tiek uzkrāta tikai tāda informācija, kādu paredz būvniecību reglamentējošie normatīvie akti. Attiecīgi, ja tiks mainīti būvniecības normatīvie akti, šā punkta redakcija ļaus paredzēt papildus datu laukus arī BIS.  Saskaņā ar Ministru kabineta 2001.gada 27.marta noteikumiem Nr.150 „Valsts statistikas pārskatu un anketu veidlapu paraugu apstiprināšanas noteikumi” 37.pielikumu Dzīvokļu skaits būvē jāreģistrē statistikas vajadzībām. Noteikumu projekta 22.punkts, kurā ir pieminēta informācija par telpu grupu, kas sistēmā tiek uzkrāta, attiecas uz gadījumiem, kad būvniecība notiek tikai konkrētajā telpu grupā, nevis visā būvē. Tā nav saistīta ar dzīvokļu skaitu.  Noteikumu projekta 21.6.punktā minēto ēkas galveno lietošanas veidu vai inženierbūves lietošanas veidu nosaka atbilstoši Ministru kabineta 2009.gada 22.decembra noteikumu Nr.1620 "Noteikumi par būvju klasifikāciju" 10.punktam, ievērojot būvniecību reglamentējošo normatīvo aktu prasības un attiecīgās pašvaldības teritorijas plānojumā noteikto izmantošanu. |
| 3. | Administratīvo izmaksu monetārs novērtējums | Noteikumu projektam ir netieša ietekme uz administratīvajām izmaksām, tomēr to aprēķināšana šā noteikumu projekta ietvaros ir neefektīva, ņemot vērā to, ka paralēli tiek izstrādāti citi speciāli būvniecības jomu regulējošie normatīvie akti, kuru ietvaros daudz precīzāk un objektīvāk ir iespējams izvērtēt administratīvās izmaksas gan privātpersonām, gan būvspeciālistiem, gan uzņēmējiem u.c.  Saskaņā ar sistēmas elektronisko pakalpojumu izmantošanas plānu elektronisko pakalpojumu izmantošanas rādītāji trīs gadus pēc EARF projekta īstenošanas:   * no aptuveni 10 000 gada laikā izsniegtajām būvatļaujām, izmantojot sistēmas pakalpojumus, 6200 būvatļaujas tiks izsniegtas elektroniski; * no aptuveni 7000 pieprasījumiem būves nodošanai ekspluatācijā viena gada laikā, izmantojot sistēmas pakalpojumus, 4500 tiks apstrādāti elektroniski; * no aptuveni 8200 pieprasījumiem gada laikā būves vienkāršotas rekonstrukcijas vai renovācijas saskaņošanai, izmantojot sistēmas pakalpojumus, 5500 tiks apstrādāti elektroniski.   Minētie rādītāji sniedz uzskatāmu piemēru kā ar sistēmas palīdzību nākotnē tiks samazinātas administratīvās izmaksas un administratīvais slogs uz iedzīvotājiem. |
| 4. | Cita informācija | Pēc 2015. gada 30. septembra, kad noslēdzas BIS projekta īstenošana ERAF projekta ietvaros, nepieciešams palielināt BIS nodaļas darbinieku skaitu no trīs līdz četriem, jo papildus nepieciešami 2 darbinieki, kas veic sistēmas gala lietotāju konsultēšanu, savukārt tiek samazināts darbinieku skaits, kas veic nodaļas administratīvo un turpmāko sistēmas izstrādes plānošanu un īstenošanu, jo samazinās darba apjoms atbilstoši tam, ka ar 2015. gada 1. oktobri projekts tiek pabeigts.  Finanšu līdzekļi izdevumiem precēm un pakalpojumiem plānoto amata vietu darbības nodrošināšanai ir ieļauti EM budžetā.  Ar 2015. gada 1. oktobri, kad sistēmu tiks pilnībā ekspluatēta, paredzama sistēmas gala lietotāju skaita un uzglabātās informācijas apjoma dinamisks pieaugums. Vēršam uzmanību, ka BIS IKT aparatūra ir iegādāta 2013. gada maijā, tādējādi ir nepieciešams paredzēt līdzekļus IKT aparatūras papildināšanai.  Saskaņā ar Ministru kabineta 2014.gada 19.augusta sēdes protokola Nr.44 Ministru kabineta sēdes protokols 52.§ 2.punktu Ekonomikas ministrijai astoņu mēnešu laikā pēc būvniecības informācijas sistēmas izveides sagatavot un noteiktā kārtībā iesniegt Ministru kabinetā grozījumus būvniecības jomu regulējošos normatīvajos aktos būvniecības procesa nodrošināšanai, izmantojot būvniecības informācijas sistēmu un citas valsts informācijas sistēmas. Grozījumus būvniecības jomu regulējošos normatīvajos aktos, kas regulē datu apmaiņu starp būvniecības informācijas sistēmu un Nekustamā īpašuma valsts kadastra informācijas sistēmu, izstrādāt sadarbībā ar Tieslietu ministriju. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | nav attiecināms | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | nav attiecināms | 0 | 0 | 0 | 0 |
| 1.2. valsts speciālais budžets | nav attiecināms | 0 | 0 | 0 | 0 |
| 1.3. pašvaldību budžets | nav attiecināms | 0 | 0 | 0 | 0 |
| 2. Budžeta izdevumi: | nav attiecināms | 77 983 | 311 930 | 311 930 | 311 930 |
| 2.1. valsts pamatbudžets | nav attiecināms | 77 983 | 311 930 | 311 930 | 311 930 |
| 2.2. valsts speciālais budžets | nav attiecināms | 0 | 0 | 0 | 0 |
| 2.3. pašvaldību budžets | nav attiecināms | 0 | 0 | 0 | 0 |
| 3. Finansiālā ietekme: | nav attiecināms | -77 983 | -311 930 | -311 930 | -311 930 |
| 3.1. valsts pamatbudžets | nav attiecināms | -77 983 | -311 930 | -311 930 | -311 930 |
| 3.2. speciālais budžets | nav attiecināms | 0 | 0 | 0 | 0 |
| 3.3. pašvaldību budžets | nav attiecināms | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 77 983 | 311 930 | 311 930 | 311 930 |
| nav attiecināms | nav attiecināms | nav attiecināms | nav attiecināms |
| nav attiecināms | nav attiecināms | nav attiecināms | nav attiecināms |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Līdz 2015.gada 30. septembrim ieņēmumus un izdevumus veido ERAF projekta Nr.3DP/3.2.2.1.1/08/IPIA/IUMEPLS/004 „Būvniecības informācijas sistēmas izstrāde” ietvaros paredzētais finansējums (nav uzrādīts 1.-3. ailē) . No 2015. gada 1. oktobra līdz 2017.gadam detalizēts izdevumu aprēķins pievienots anotācijas pielikumā (Excel tabula). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likuma “Par valsts budžetu 2015.gadam” 32.panta otrā daļa paredz, ka finanšu ministram ir tiesības pārdalīt šajā likumā noteikto apropriāciju budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve”, lai ministrijas un citas centrālās valsts iestādes varētu nodrošināt pabeigto Eiropas Savienības politiku instrumentu un pārējās ārvalstu finanšu palīdzības līdzfinansēto projektu uzturēšanu. Attiecīgi pēc tam, ka ERAF projekts tiks pabeigts, Ekonomikas ministrija varēs pieteikties līdzekļu pārdalei no programmas 01.00.00 “Apropriācijas rezerve”.  Savukārt pēc tam, kad tiks veikta minētā līdzekļu pārdale 2015.gadā, Finanšu ministrija varēs palielināt Ekonomikas ministrijas pamatbudžeta maksimāli pieejamo izdevumu apjomu 2016.gadam un turpmākajiem gadiem, attiecīgi samazinot izdevumus budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve”.  Pašvaldībām, lai nodrošinātu BIS ieviešanu un lietošanu, neradīsies papildus izmaksas, pieņemot, ka pašvaldības strādā ar standarta biroja aparatūru, kas ietver minimālās prasības – dators ar interneta pieslēgumu. Ar BIS ieviešanu pašvaldībai samazināsies izmaksas attiecībā uz informācijas saņemšanu un izmantošanu no citām valsts informācijas sistēmām, jo BIS informācijas saņemšanu un izmantošanu nodrošinās bez maksas atbilstoši noslēgtajai starpresoru vienošanās ar citiem valsts informāciju sistēmu turētājiem.  Izmantojot sistēmā iestrādātos tehniskos līdzekļus, atsevišķām dokumentu formām datne veidosies automātiski. Tāpat sistēma nodrošinās iespēju pievienot papīrā saņemtu dokumentu kā dokumenta datni saskaņā ar noteikumu projekta 13.8.punktu. Norādām, ka šāda prasība nav obligāta, tā definē sistēmas tehniskās iespējas. Līdz ar to būvvaldēm tehnisko iespēju esība (skeneris, lai pievienotu dokumenta datni) BIS lietošanai nav noteicoša vai obligāta prasība. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Būvniecības likums, Publicēts: ["Latvijas Vēstnesis"](https://www.vestnesis.lv/?menu=doc&id=258572), 146 (4952), 30.07.2013., Pieņemts: 09.07.2013. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2009.gada 25.novembra Direktīvas [2009/140/EK](http://eur-lex.europa.eu/LexUriServ/LexUriServ.do?uri=OJ:L:2009:337:0037:01:LV:HTML), ar ko izdara grozījumus direktīvā [2002/21/EK](http://eur-lex.europa.eu/LexUriServ/LexUriServ.do?uri=CONSLEG:2002L0021:20091219:LV:HTML) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, direktīvā [2002/19/EK](http://eur-lex.europa.eu/LexUriServ/LexUriServ.do?uri=CONSLEG:2002L0019:20091219:LV:HTML) par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un direktīvā [2002/20/EK](http://eur-lex.europa.eu/LexUriServ/LexUriServ.do?uri=CONSLEG:2002L0020:20091219:LV:HTML) par elektronisko komunikāciju tīklu un pakalpojumu atļaušanu 1.panta 14.punkts, ar kuru groza Direktīvas 2002/21/EK 12.pantu. Noteikumu projekts īpaši ievieš Direktīvas 2002/21/EK 12.panta 4.punktu, kas nosaka, ka kompetentās valsts iestādes var prasīt, lai uzņēmumi pēc kompetento iestāžu lūguma sniedz vajadzīgo informāciju, lai kompetentās iestādes kopā ar valsts pārvaldes iestādēm varētu izstrādāt detalizētu kopsavilkumu par 12.panta 1.punktā minēto iekārtu būtību, pieejamību un ģeogrāfisko atrašanās vietu un darīt to pieejamu ieinteresētajām pusēm.  Līdz ar to, lai nodrošinātu elektronisko sakaru komersantiem un Sabiedrisko pakalpojumu regulēšanas komisijai pilnīgu informāciju par projektējamajiem elektronisko sakaru tīkliem vai to elementiem, kā arī informācijas sniegšanas un pieejamības iespēju, ir jānodrošina to piekļuve sistēmai, lai veiktu nepieciešamās informācijas apmaiņu. Tas paredzēts noteikumu projekta 11.punktā.  Direktīvas prasības Eiropas Savienības dalībvalstīm bija jāievieš nacionālo tiesību aktos līdz 2011.gada 25.maijam. |
| 2. | Citas starptautiskās saistības | Nav |
| 3. | Cita informācija | Direktīvas 2009/140/EK prasības tika ieviestas noteikumos Nr.983 ar Ministru kabineta 2011.gada 24.maija noteikumiem Nr.407 „Grozījumi Ministru kabineta 2006.gada 5.decembra noteikumos Nr.983 "Būvniecības informācijas sistēmas noteikumi””. Ar šo noteikumu projektu tiek turpināta (pārņemta) ar minēto direktīvu noteikto prasību ieviešana nacionālo tiesību aktu līmenī. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/140/EK  1.panta 14.punkts | Noteikumu projekta 11.punkts | | Eiropas Savienības tiesību akta norma noteikumu projektā tiks ieviesta pilnībā. | | Noteikumu projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīva 2009/140/EK neparedz rīcības brīvību. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | Noteikumu projekts šo jomu neskar. | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Noteikumu projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādi un gaidāmajām izmaiņām būvniecības procesos, kas saistītas ar noteikumu projekta pieņemšanu, sabiedrība tiek informēta ERAF projekta ietvaros, kā arī sanāksmēs par jauno Būvniecības likumu un ar to saistīto normatīvo aktu pieņemšanu ar sabiedrību un institūcijām, kurās piedalās Ekonomikas ministrijas amatpersonas. Vienlaicīgi visiem normatīvo aktu projektiem, t.sk. šim noteikumu projektam, tiek nodrošināta publicēšana Ekonomikas ministrija mājas lapā, un papildus informācija par noteikumu projektu tiks izvietota sistēmas tīmekļa vietnē [www.bis.gov.lv](http://www.bis.gov.lv). |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Finanšu ministrija, Iekšlietu ministrija, Satiksmes ministrija, Kultūras ministrija, Tieslietu ministrija, Labklājības ministrija, Vides aizsardzības un reģionālās attīstības ministrija – un to padotībā esošās iestādes; pašvaldības un to padotībā esošās iestādes; būvspeciālistu kompetences pārbaudes iestādes; neatkarīgi eksperti ēku energoefektivitātes jomā; Sabiedrisko pakalpojumu regulēšanas komisija; sabiedrisko pakalpojumu sniedzēji; Dzelzceļa tehniskā inspekcija; Valsts akciju sabiedrība "Latvijas Valsts ceļi"; Būvniecības valsts kontroles birojs; citas institūcijas, kurām attiecīgās informācijas uzturēšana deleģēta normatīvajos aktos. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta 2008.gada 21.jūlija noteikumi Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu” paredz, ka pēc projekta īstenošanas beigām vismaz 5 gadus jāturpina sistēmas uzturēšana. Tāpat projekta īstenotājam ir pienākums nodrošināt arī projekta ilgtspēju – izveidotās sistēmas un e-pakalpojumu lietošanu produkcijas vidē. |
| 3. | Cita informācija | Nav |

Ekonomikas ministre D.Reizniece-Ozola

Vīza:   
Valsts sekretārs R.Beinarovičs

22.07.2015 15:05

4354

Lūsis

67013285, [Rudolfs.Lusis@em.gov.lv](mailto:Rudolfs.Lusis@em.gov.lv)

Jankovskis  
67013028, [Andrians.Jankovskis@em.gov.lv](mailto:Andrians.Jankovskis@em.gov.lv)